title: http://risaleoku.com/oku/oslemalar/768
article: ايشته كائناتڭ سيماسندهكى بو تعاون، تساند، تجاوب، تعانق· پك پارلاق بر سكّهِٔ كبراىِ وحدتدر.
  ايكنجى سكّه:
  زمينڭ يوزنده و بهار سيماسنده اويله بر پارلاق خاتمِ أحديت و سكّهِٔ وحدانيت إسمِ فردڭ جلوهسيله گورونويور كه، كُرهِٔ أرضڭ يوزنده بتون ذىحياتى بتون أفراديله و أحوال و شئوناتيله إداره ايتمهين و عمومنى بردن گورمهين و بيلمهين و ايجاد ايتمهين بر ذات، ايجاد جهتنده هيچ بر شيئه قاريشمديغنى إثبات ايدييور. او سكّه ده شودر: زمينڭ يوزنده معدنى مادّهلرڭ، عنصرلرڭ و جامدات مخلوقاتڭ غايت منتظم، فقط گيزلى سكّهلرندن قطعِ نظر· يالڭز ايكى يوز بيڭ حيوانات طائفهلرينڭ و ايكى يوز بيڭ نباتات أنواعنڭ آتقى ايپلريله طوقونان نقشلى شو سكّهيه باق كه: بردن بهار موسمنده، زمينڭ يوزنده، بربرى ايچنده، برابر، آيرى آيرى شكللرى، آيرى آيرى خدمتلرى، آيرى آيرى رزقلرى، آيرى آيرى جهازاتلرى· هيچ برينى شاشيرميهرق، ياڭليش ايتميهرك، نهايت قاريشيقلق ايچنده نهايت درجهده تمييز و تفريق ايله، غايت حسّاس بر ميزانله هر بر شيئه لازم اولان هر شيلرى كلفتسز تام وقتنده اومولمديغى يردن ويريلديگنى گوزيمزله گورديگمزدن، زمينڭ سيماسنده او كيفيت، او تدبير، او إداره اويله بر خاتمِ وحدانيت و اويله بر سكّهِٔ أحديتدر كه· بتون او موجوداتى بردن، هيچدن ايجاد ايدوب برابر إداره ايتمهين بر ذات· ربوبيت و ايجاد جهتيله هيچ بر شيئه قاريشهماز. چونكه قاريشمش اولسه، او حدسز گنيش موازنهِٔ إداره بوزولاجق. فقط إنسانلرڭ او قوانينِ ربوبيتڭ حسنِ جريانلرينه ينه أمرِ إلٰهى ايله صورى بر خدمتى وار.
  ايكنجى سكّه:
  زمينڭ يوزنده و بهار سيماسنده اويله بر پارلاق خاتمِ أحديت و سكّهِٔ وحدانيت إسمِ فردڭ جلوهسيله گورونويور كه، كُرهِٔ أرضڭ يوزنده بتون ذىحياتى بتون أفراديله و أحوال و شئوناتيله إداره ايتمهين و عمومنى بردن گورمهين و بيلمهين و ايجاد ايتمهين بر ذات، ايجاد جهتنده هيچ بر شيئه قاريشمديغنى إثبات ايدييور. او سكّه ده شودر: زمينڭ يوزنده معدنى مادّهلرڭ، عنصرلرڭ و جامدات مخلوقاتڭ غايت منتظم، فقط گيزلى سكّهلرندن قطعِ نظر· يالڭز ايكى يوز بيڭ حيوانات طائفهلرينڭ و ايكى يوز بيڭ نباتات أنواعنڭ آتقى ايپلريله طوقونان نقشلى شو سكّهيه باق كه: بردن بهار موسمنده، زمينڭ يوزنده، بربرى ايچنده، برابر، آيرى آيرى شكللرى، آيرى آيرى خدمتلرى، آيرى آيرى رزقلرى، آيرى آيرى جهازاتلرى· هيچ برينى شاشيرميهرق، ياڭليش ايتميهرك، نهايت قاريشيقلق ايچنده نهايت درجهده تمييز و تفريق ايله، غايت حسّاس بر ميزانله هر بر شيئه لازم اولان هر شيلرى كلفتسز تام وقتنده اومولمديغى يردن ويريلديگنى گوزيمزله گورديگمزدن، زمينڭ سيماسنده او كيفيت، او تدبير، او إداره اويله بر خاتمِ وحدانيت و اويله بر سكّهِٔ أحديتدر كه· بتون او موجوداتى بردن، هيچدن ايجاد ايدوب برابر إداره ايتمهين بر ذات· ربوبيت و ايجاد جهتيله هيچ بر شيئه قاريشهماز. چونكه قاريشمش اولسه، او حدسز گنيش موازنهِٔ إداره بوزولاجق. فقط إنسانلرڭ او قوانينِ ربوبيتڭ حسنِ جريانلرينه ينه أمرِ إلٰهى ايله صورى بر خدمتى وار.